এই সংজ্ঞাটা কার্যকর হবে সেইক্ষেত্রে, যদি একটা পুরুষজীব অপর এক নারীর উপর তার যৌন-আক্রমণের ফলে সফল প্রজনন হার বৃদ্ধি করতে পারে এবং অন্য পুরুষের জন্যে এই হার কমাতে পারে। বোস্টন ইউনিভার্সিটির নৃবিজ্ঞান বিভাগের সহযোগি অধ্যাপক চেরিল নট দীর্ঘদিন ওরাংওটাং এর উপর গবেষণা করে তাদের যৌনজীবন নিয়ে চমৎকার কিছু তথ্য পেয়েছেন। মানবসমাজে যেমন ধর্ষণের ক্ষেত্রে আর্থ-সামাজিক অবস্থান একটা গুরুত্বপূর্ণ সামাজিক অনুষঙ্গ, তেমন ওরাংওটাংদের ক্ষেত্রেও। যেসব পুরুষ ওরাংওটাং সেক্সুয়ালি ম্যাচিউর। অর্থাৎ দলে উচ্চশ্রেণির, তাদের গালে দাঁড়ির মতো কিছু জিনিস থাকে। যেগুলো ওদের ম্যাচুরিটির লক্ষণ। তুলনামূলক বিচারে কম ম্যাচিউর পুরুষের চেয়ে এরা ধর্ষণে বেশি সফল। এখানে সফল বলতে প্রজননগতভাবে বেশি কার্যকরীতা বুঝানো হচ্ছে। ধর্ষণ, ওরাং মিলনে একটি দরকারী কম্পোনেন্ট। নট দেখিয়েছেন, অতিরিক্ত শারীরিক আঘাত ও জোর করে করা সঙ্গম, যেটা পরিণত ওরাং করে থাকে, নারী ওরাংকে স্বভাবতই রেজিস্ট করতে প্রভাবিত করে, কিন্তু প্রজননগতভাবে এই রকম সঙ্গম বেশি সফল। অন্যদিকে ছোট ওরাংরা যদিও বেশি সময় ধরে এক একটি ফিমেল গ্রুপে সঙ্গম করে, তারা প্রজননগতভাবে খুব সফল নয়। সেটা হয়ত তাদের কম টেস্টস্টেরণ এর কারণে। কিন্তু এরা শারীরিক আঘাতও খুবই কম করে, পরিণত পুরুষের তুলনায়, নারী ওরাং কম বাধা দেয়। কিন্তু যথেষ্ট উত্তেজিত হয়না। অন্যদিকে শিম্পাঞ্জি পুরুষ যে শুধু ধর্ষণ করে তাই নয়, রুগ্ন ও বলহীন পুরুষ শিম্পাঞ্জিকে যে নারী পছন্দ করে তাকে বেদম পিটিয়ে তবেই ধর্ষণ করে। কিন্তু, তা সত্ত্বেও নারী মাঝে মধ্যেই খানিকটা নিম্নগোত্রীয় শিম্পাঞ্জিকে বেছে নেয়। এই কারণে নট বলেছেন , ওরাং ফোর্সফুল কপুলেশন করে না বলে- বলা ভালো যে তারা “resisted mating” করে। এবং এই মিলনে রেজিস্ট্যান্স ও কো-অপারেশন নারী ওরাং এর দিক থেকে প্রায় সমান সমান। ধর্ষণ ও সম্মতি সমানুপাতিক, এবং তার পরিমাণ একটা ন্যুনতম স্কেলে পৌঁছনোর আগে প্রজননগতভাবে মিলন সফল নয়।